
DISSERTATIO  MEDICA 


INAUGURALIS 

DE 

TETANO. 


Edvardo  Smyth  Auctore. 


wmnium  morborum,  quibus  implicatur  genus 
humanum,  pauci,  si  ulli,  quam  hic,  de  quo  sum 
scripturus,  tristiorem  aspectum,  progressum,  et 
eventum  habent.  Quamvis  multum  de  natura 
hujus  morbi  lethalis  scripserint  medici  solertes,  et 
antiqui  et  recentiores,  multum  tamen  adhuc  inves- 
tigationi accuratas  relinquitur,  sive  causam,  sive  sig- 
norum rationem,  aut  concilia  medendi  spectemus. 
Si  res  ita  se  habet,  jure  quaeritur,  quare  juvenis  me- 
dicinae studium  incipiens,  talem  seligeret  morbum 

investigare  difficilem ; respondeo,  me  nulla  vana 
spe  aliquid  novi  dicendi  esse  inductum  ; sed  po- 
tius, cum  primum  mea  studia  incumbebam,  mihi 
occasionem  fuisse  duo  aut  tria  exempla  morbi  vi- 
dendi, et  quamvis  curandi  modum  rite  perpen- 
dere, neque  progressum  signorum  accurate  notare 
vix  quidem  potuerim,  tales  tamen  erant  aegrorum 
cruciatus,  et 

“ Quaeque  ipse  miserrima  vidi/' 

quales  vix  unquam  obliviscendi  sunt. 


DEFINITIO 

Tetanus  a Graeco  verbo  ruveo9  tendo , eoctendo , 
oritur  ; et  definiri  potest, — Multorum  musculo- 
rum contractio  spasmodica,  mente  sana. 

Systematici  scriptores  modum  animadverten- 
tes, in  quo  musculi  diversi  in  hoc  morbo  afficie- 
bantur, diversas  enumerarunt  species,  quae  sub  his 
satis  apte  comprehenduntur.  Sunt  Trismus,  nem- 
pe, Opisthotonos,  Emprosthotonos,  Pleurosthoto- 
nos,  et  Tetanus. 

(«)  Musculis  maxillae  praecipue  inferioris  labo- 
rantibus, Trismus  nomen  impositum  est.  Cul- 

lenus  celeb.  in  ejus  Nosologia  recensuisse  vide^ 
tur  Trismum  et  Tetanum,  tanquam  species  dis- 
tinctas ; sed  in  alteram  postea  abiit  opinionem,  et 
ita  dicit : “ That  he  now  considers  all  tbe  several 
terms  of  Trismus,  Tetanus,  Opisthotonos,  and 
Emprosthotonos,  denote  and  are  applicable  to  the 
mme  disease 

(j3)  In  Emprosthotono,  flexoribus  musculis  an- 
trorsum  inclinatur  corpus. 

(y)  In  Opisthotono,  extensoribus  retrorsum ; 
et, 

($)  In  Pleurosthotono,  ad  alterum  latus.  Qui- 
dam hanc  speciem  morbi  existere  negarunt ; sed 
hujus  tamen  exempla  in  medium  protulerint  Fer- 
NELiusf,  "Valsalva  \9  et  Morgagni  ; et  De 
Haen  ]],  de  hac  re  loquens,  eam  bis  asserit  vi- 
disse. 

(f)  Quanquam  Tetanus  et  antiquis  et  recen- 
tioribus  temporibus,  prout  generica  appellatio,  ac- 
ceptus est,  nihilominus  e scriptis  Celsi  §,  Are- 


* First  Lines,  aph.  1257-  t Fernelii  Op.  lib.  3.  c.  5. 

t Morgag.  Ep.  10.  p.  76.  ||  De  Haen,  cap.  10.  tom.  5. 

^ Cels.  lib.  4. 

tjei  Cappadocis  *,  &c.  manifestum  est,  mor- 
bum, de  quo  agitur,  (ut  nomen  ex  origine  pendet), 
ad  lianc  speciem  strictius  relatum  esse,  in  qua 
musculi  extensores  nempe  et  flexores  adeo  aequali- 
ter agunt,  ut  corpus  extensum  teneant. 

Nuperius  autem  et  ad  usum  medicum  multo 
majoris  momenti,  in  Acutum  et  Chronicum  Teta- 
nus dividitur  f . Ille  ejus  cursum  tam  subito  te- 
net, ut  plerumque  lethalis  evadat.  Dum  in  hoc 
mitiora  sunt  signa,  et  diutius  perstant,  adeo  ut 
tempus  detur  remedia  applicandi,  quibus  inter- 
dum, quamvis  rarius,  curatio  inducta  est. 

Auctoribus  etiam  divisus  est  in  Traumaticum 
et  Idiopathicum,  quasi  e vulneribus  aut  aliis  rebus 
oriturus.  Haec  divisio  optimis  scriptoribus,  ejus 
instar  secundum  diversos  musculos  implicatos  mi- 
nimi momenti  recensetur,  nisi  illa  species  plerum- 
que formam  acutam,  dum  haec  chronicam  induat. 


* Aret^ei,  De  Morb.  Acut.  Sign.  et  Causis,  lib.  1.  cap.  6. 
t Vide  Larrey,  Mem.  de  Chirurg.  Milit.  tom.  . Guth- 
rie,  & McGregor,  Med.  Chir.  Trans,  vol.  6.  p.  455. 

CAUSiE. 

Sunt  Tetani  causas  variae.  Plerumque  vulnera 
sequitur,  sed  ex  quo  ille  constitutionis  status  pe- 
culiaris, qui  corpus  facit  morbo  obnoxium,  adhuc 
latet,  et  fortasse  diu  latebit.  Hoc  aliquid  exis- 
tere  omnibus  conceditur,  sed  ostendere  nemo  ad- 
huc potest,  quid  sit.  Quidam  post  fibrosae  tex- 
turae et  tendinum  vulnera  accedere  crediderunt, 
sed,  ut  hae  partes  non  ex  necessitate  cum  morbo 
connectantur,  pauci  in  dubio  sunt.  Ex  experi- 
mentis, quae  Haller,  de  sensu  et  irritabilitate 
harum  partium  instituit,  nihil  mali  consecutum 
est.  Opinobantur  antiqui  *,  ictus  fortes,  et  colli 
vulnera,  nervorum  que  injurias,  vi  maxima  pollere 
morbum  excitandi.  Porro  Larr,ey  etiam  con- 
jecturas protulit,  ut  ex  nervis  vulneratis  oriri 
queat,  quippe  qui  posteriore  corpore  laeso.  Opis- 
thotonon, ex  anteriore  Emprosthotonon,  et  ex  toto 
membro  prorsus  transfixo  inductum  esse  Teta- 
num, vidisset  f . Nullo  medico,  quatenus  scio 


* Vide  Caelius  Aurelianus  et  Aret^eus,  ut  supra. 
t Mem.  de  Chirurg.  Milit.  tom.  iii. 

facta  est  observatio  similis,  et  probari  postulat. 
Eques  Jacobus  McGregor,  de  morbo  dixit : 
“ lt  occurred  in  every  description,  and  in  every 
stage  of  wounds,  from  the  sligbtest  to  the  most 
formidable,  and  followed  the  healthy  and  the 
sloughing,  the  incised  and  the  lacerated,  the  most 
simple  and  the  most  complicated 

Aeris  status  haud  minus  agere  videtur,  in  cor- 
pus faciendo  huic  morbo  proclive,  praesertim  sub 
humidis  anni  tempestatibus,  subitis  temperiei  vi- 
cissitudinibus, a calore  nempe  ad  frigus,  aut  noc- 
turnis roribus.  Incertis  intervallis  ingreditur ; 
sed  Eques  Jacobus  McGregor  notavit,  si  ante 
vigesimum  secundum  diem  post  acceptum  vul- 
nus, haud  adoritur,  incolumen  esse  aegrum.  Se- 
cundum antiquorum  scripta  morbus  interdum  ul- 
cere inducitur.  Hujusmodi  Hippocrates  ca- 
sum Timonis  narrat  f.  Nonnunquam,  Are- 
tjeo  judice  ex  abortu  supervenit ; et  hanc  ob- 
servationem Doctor  Christie  in  Insula  Ceylon 


* Med.  Chir.  Trans,  ut  supra, 

t Hippocrates,  De  Morb.  Popular,  lib.  vii.  4?6. ; Oper. 
omnia,  Basileae,  1546;  etiam,  vide  Aph.  21.  lib.  v. 

J Lib.  De  Morb.  Acut.  cap.  vi.  p.  3. 

confirmat  ,#  qui  dicit  haud  infrequenter  post  paiv 
tum  accedere  morbum,  cujus  exemplum  vidit, 
quod  indigenis  medicis  statim  insanabile  praedi- 
catum est,  et  praedictum  confirmabatur. 

Inter  causas  frequentissimas,  vulneribus  proxi- 
mas,  frigus  et  humiditas,  jure  habentur,  praeser- 
tim si  corpori  sudanti  applicantur.  In  puero, 
quem  nuper  vidi  affectum,  morbus  originem  tra- 
here videbatur,  a se  aquis  proluendo,  die  calido. 
Dicit  Caelius  Aurelianus  f,  ad  frigus  exposi- 
tionem sub  nocte,  post  intemperantiam  vini,  mor- 
bum facile  excitare.  Ad  hanc  observationem 
probandam.  De  Haen  atque  Morgagni  morbi 
exempla  ediderunt.  Quinetiam  vermes  et  acria 
ingesta  intestina  plus  justo  stimulantia,  haud  in- 
frequenter excitant. 

Quidam  coeli,  et  inter  infantes  meconium  re- 
tentum, necnon  injuria  funi  umbilicali  illata,  sola* 
causae  existimantur.  “ Besides  these,”  inquit 
Cullenus  celeb.  “ there  are  perhaps  others,  but 
they  are  neither  distinctly  known,  nor  well  un- 
derstood.”  Aliquibus  dictum  est,  ut  morbus  quo- 


* Edm.  Med.  & Surg.  Journal,  vol.  vili.  p.  415. 
t Lib.  iii.  cap.  6. 

que  inducatur,  ad  radios  intertropici  solis,  exposi- 
tione. Porro  Tetanus  in  calidis  quam  in  frigidis 
regionibus  frequentius  occurrit : “ tam  in  Indiis 
familiaris  est  affectus,”  ait  Bontius  “ ut  me- 
rito inter  endemios  et  populares  morbos  numere- 
tur.” Nonnunquam  vero  in  frigidis,  praesertim  sub 
forma  Trismi  nascentium,  et  montanis  praecipue  re- 
gionibus. Haud  infrequenter  adoritur  inter  Sco- 
tiae montana  et  insulas,  quarum  maxima  obnoxia 
est  Sancta  Kilda  : nec  non  inter  Helvetios  fre- 
quentius quam  Gallos.  Ab  Equite  G.  S.  Mac- 
kenzie  scriptum  estf,  maxime  affectos  esse  in- 
fantes in  plurimis  insulis,  quae  W esterman  Ey- 
mar  nominantur,  apud  australem  Icelandiam  si- 
tis. Quarum  in  una  ducenti  recensentur  incolae, 
qui  a continente  ad  numerum  omnino  fere  susti- 
nentur emigrando : et  pro  viginti  annis  ultimis 
vix  cognitum  est,  ut  infans  infantiae  superstes  sit. 
Plurimi  septimo  die  pereunt,  et  pauci  decimo  su- 
perstites sunt.  Frequentius  quoque  aestate  et  au- 
tumno est  tetanus,  quam  hyeme  et  vere,  nec  non 
in  paludosis  quam  in  siccis  locis.  Et  qui  tempe- 


* Bontius,  De  Med.  Ind.  lib.  xxi.  cap.  2.  Parisiis,  164,5. 


t Travels  in  Iceland. 

ramento  sanguineo  gaudent,  et  irritabiles  prae 
aliis  dicuntur  magis  proclives, 

“ viribus  ille 

Confisus  periit,  admirandisque  lacertis 

Omni  vitae  tempore  aggreditur,  sed  infantes  et 
qui  media  aetate,  quam  juvenes  et  senes,  magis 
obnoxii. 

Humanam  gentem  haud  solam  depascitur : si- 
milibus causis  inducitur  diversis  animalibus. 
Equi,  psittaci,  et  agni  juvenes  pariter  poenas  lu- 
unt. Doctor  Rus  ii  Philadelphiae,  equos  duos 
morbo  affectos  vidit  curatos,  potentialem  caute- 
riam  applicando  collo,  magnis  dosibus  olei  suc- 
cini, necnon  copiosa  affusione  aquae  frigidae  f . 

SIGNA. 

Auctores  in  contrarias  sententias  trahuntur  de 
primo  signo ; alii,  id  colli  et  maxillae  inferioris 
rigore  incipere  dicunt,  alii  trahente  et  pungente 
dolore  diaphragma  versus.  Priusquam  vero  al- 
teruter se  manifestat,  interdum  accedunt  ^ extre- 


* Juven,  Sat.  t Duncan,  Med.  Comm.  vol.xi.  p.  188. 
f Morgagni,  Ep.  10. 

morum  spasmi  *,  haud  raro  oscitatio  et  astrictus 
alvi  status ; alias,  inquit  Bontius,  “ tam  repen- 
tinus ac  subitus  est  aliquando  ejus  impetus,  ut 
dicto  citius  homines  rigidi  non  secus  ac  statuae 
permaneant,  dum  vel  in  anteriorem  vel  in  poste- 
riorem corporis  partem,  musculi  involuntario  mo- 
tu, versus  suum  principium  trahuntur  f.”  Dum 
ingravescit  colli  et  inferioris  maxillae  rigiditas,  fere 
semper  eodem  tempore  apud  linguae  radicem  sen- 
titur molestia,  quae  paulo  post  deglutitio  difficilis 
evadit,  et  demum  absoluta  ejusdem  jactura ; quo 
fit,  ut  facto  aliquo  devorandi  nisu,  admodum  hor- 
rendae excitentur  convulsiones,  quae  aegrum  red- 
dent invitum  iterum  tentandi,  vel  si  animum  ha- 
bet ita  facere,  quodcunque  capit,  saepe  per  nares 
instanter  protrudatur.  Ad  talem  vim  hoc  ali- 
quando crescit,  ut  aeger  visum  ipsum  perhorreat 
liquidorum,  hominis  instar  hydrophobia  laboran- 
tis. Paulo  post  inceperunt  spasmi  in  una  parte 
sterni,  aut  diaphragma  versus  : omnes  afficiuntur 
colli  musculi  qui  caput  antrorsum  sive  retrorsum 
trahunt,  secundum  diversum  modum,  quo  impli- 


* Vide  Caelius  Aurelianus  et  De  Haen,  ut  supra, 
t Cap.  ii.  lib.  23. 

caritur.  Cito  simul  plectuntur  dorsi,  abdominis, 
pectoris,  et  extremorum  musculi,  praecipue  pec- 
toris, qui  difficilem  reddunt  respirationem,  prae- 
sertim sub  paroxysmis.  Sunt  per  totum  morbum, 
tensi  et  duri  abdominis  musculi.  In  quibusdam 
exemplis  tactui  sensum  dant,  quasi  durae  tabulae. 
Doctore  Culleno  notatur,  prodire  aliquid  in- 
signe, “ that  in  tbis  general  spasm,  the  fingers 
should  often  preserve  their  flexibility  to  the  last.” 
Afficitur  lingua  inter  ultimos  musculos : attamen 
morbi  finem  versus,  saepe  vi  protruditur,  et  ita 
frequenter  convulsivo  maxillae  inferioris  motu 
maxime  laeditur,  quod  saepius  accidit.  Porro 
flexorum  capitis  et  trunci  corporis  actio  spastica 
demum  aequalis  fit  eidem  extensorum,  et  ita  cor- 
pus extensum  tenet,  vero  Tetano  originem  datura. 
Quinetiam  hanc  generalem  actionem  spasticam 
adeo  participant  universi  corporis  musculi,  ut 
Aketveo  factum  sit  certum,  affici  auris  etiam 
minimos.  Sub  morbi  progressu  * et  interdum  ab 


* Vide  Dr  Chambers’s  Med.  Observ.  and  Inq.  vol.  i. 
— Dr  0’Beirnes’s  Dublin  Hospital  Reports,  vol.  iii. — De 
Haen,  Ratio  Medendi,  tom.  iii. ; and  Dr  Stoll,  in  Edin. 
Med.  & Surg.  Journal,  vol.  viii. 

initio,  nonnunquam  gravis  oritur  dolor  spinalem 
canalem  versus.  Nunquam  vero  supponendum 
est,  omni  tempore  «qualiter  urgere  spasmos,  fre- 
quentes enim  sunt  exacerbationes  et  remissiones, 
et  sub  bis  adest  doloris  fere  vacuitas,  et  aegri,  pro 
rata  parte,  bene  se  habent,  quamvis  prorsus  im- 
munes  contractione  nunquam  musculi  sint. 

Quae  constitutionem  corporis  afficiunt  sub  his 
aerumnis  horrendis,  signa  pro  rata  parte  lenia 
sunt,  et  ex  productis  doloribus,  viribusque  inde 
exhaustis,  maxime  videntur  oriri.  In  Tetano 
Traumatico  multum  pendet  ex  statu,  in  quo  cor- 
pus tunc  vulnere  afficitur.  Generaliter  morbo 
ineunte,  rarius  pulsua  multum  afficitur,  sed  cum 
eodem  progrediente,  variat  a parvo  ad  pleniorem, 
et  postea  ab  eo,  ad  unum  frequentem  et  irregula- 
rem. Simili  in  modo  etiam  laborat  respiratio, 
sed  sub  remissione  ad  pristinum  statum  et  pulsus 
et  spiritus  redeunt.  Plerumque  haud  increscit 
corporis  calor,  quamvis  in  casu  quem  De  Haen 
retulit*,  thennometro  indicatur  ad  centesimum 
primum  gradum,  sive  secundum  aut  tertium.  Ex 
spasmis  vehementibus  et  frequentibus,  sudores  ca- 


Rat.  Med.  tom.  iii.  p.  190. 

lidi  saepe  corpus  totum  humectant.  Sanguis  de- 
tractus, nisi  corpus  prius  inflammationem  sub- 
iiset,  quam  morbus  accessit,  solutam  induit  tex- 
turam, neque  post  mortem  coit ; eitiusque  corpus 
ad  putredinem  tendit.  Lingua,  Equite  Jacobo 
McGrigo:r  judice,  humida  est.  Urina  rubra, 
et  saepe,  Aretis  i verbis,  supprimatur,  “ ad  insig- 
nem meiendi  difficultatem  et  tantum  evacuari 
potest  vesicam  comprimendo.  Frequentius  vero 
spasmodica  contractio  abdominis  musculorum,  et 
fortasse  vesicae  ipsius,  spasmum  superat  sphinc- 
teris, et  urina  vi  maxima  rejicitur.  Alvus  mag- 
nopere astricta  ; quod  magnopere  originem  trahit 
fortasse  ex  vitiatis  actionibus  intestinorum  fibra- 
rum musculosarum,  quae  in  nodum  durum  sur- 
sum saepe  trahuntur  ; et  adeo  generalem  partici- 
pant spasmum,  ut  sub  paroxysmo,  enema  ne  qui- 
dem propelli  queat  maximis  viribus. 


DURATIO  MORBI. 

Plerumque  Tetanus  acutus  morbus  est ; cujus 
signa  rapide  augescunt,  et  paucis  in  diebus  aegri 


* AretyEUS,  ut  supra,  lib.  i.  p.'4. 

vitas  finem  imponunt.  In  his  verbis  Hippocra- 
tis Aphorismus,  O %o<rot  vno  rerdvx  dxlcrzovrat 
ev  Twcc&gffiv  y}fAeg)]<riv  dnoXXvvTui'  ev  Se  toivtus 
Sictiphyacnvi  vyieeg  ylvovrcu  Plerisque  scho- 
liastis  dXnncovrcti  simpliciter  Latine  redditur, 
“ exercentur ” vel  44  capiuntur”  et  in  hoc  sensu 
Graecum  intelligisse  De  Haen  videtur,  qui,  coi- 
latis  Hippocratis  operibus,  in  diversis  parti- 
bus, ostendere  profusius  conatus  est,  aliquem  se 
insinuare  errorem,  in  ejus  scripta.  Ejusdem  opi- 
nionis Van  Swieten  etiam  fuit  f.  Martia- 
nus  aliique  eum  corrigere  tentaverunt,  supponen- 
do, quartum  decimum  Hippocrate  intellectum 
esse  diem  in  Apborismo.  Haec  autem  sententia 
facilius  purgari  potest,  et  ipsa  auctoris  verba  con- 
servari, ac  nunc  legitur,  Latine  reddendo  dXnr- 
icovrcu,  44  abunde  exercentur”  ut  suam  originem 
ex  dXig>  44  abunde  ” patefacere  videtur.  Heur- 
nius  in  Commentariis  de  hoc  Apborismo,  hanc 
sententiam  ita  Latine  vertit : 44  Quos  Tetani 
magna  vis  exercet ; quartam  diem  intereunt. 
Quodsi  hos  effugerint,  Tetano  levantur,  et  sani 


* Lib.  v.  aph.  6.  t Van  Swieten,  Commen.  722. 

f Vide  p.  322. 

evadunt.”  Quin  et  in  nota  brevi  subnectit, 
d\i<r%ovrcu  magnitudinem  mali  denotat.  Praete- 
rea consentaneum  est  multo  melius,  illi,  quod  hic 
eximius  vir  dixit  in  aliis  operum  partibus  *.  Hic 
aphorismus  igitur,  me  judice,  ad  hanc  morbi  spe- 
ciem, quae  jam  Acuta  est  nominata,  attinet ; et 
quamvis  ejus  finem  versus  aliquid  obscuri  insit, 
tamen  ejus  ratio  aliquo  modo  reddi  potest  ex  di- 
verso coelo,  et  eorum  constitutione,  qui  isthuc 
temporis  Graeciam  incolebant,  et  ex  eadem  nos- 
trum, qui  sub  frigidioribus  regionibus  vitam  de- 
gamus. Porro  recentiores  et  hodierni  auctores, 
qui  medicinam  sub  calido  coelo  fecerunt,  omnes 
consentiunt,  quandocunque  morbus  lethaliter  de- 
sinit in  plerisque  exemplis  citissimum  esse  ejus 
incessum.  “ When  the  disease  forms  very  quick- 
ly,”  ita  loquitur  Doctor  Chambers  f , “ and  in- 
vades the  unfortunate  patient  with  all  its  mis- 
chievous  symptoms  in  a few  hours,  the  danger  is 
proportionate  to  the  rapidi ty  of  the  attack,  and 
the  patients  thus  seized  die  with  in  twenty-four, 
thirty-six  or  forty-eight  hours.”  Doctor  Dick- 


/ 


* Vide  Lib,  De  Morbis,  p.  221,  & 222. 
t Med.  Obs.  and  Inquiries,  vol.  i.  p.  Q2.  et  seq. 

son  #,  nec  non  Eques  J.  McGrigor,  asserunt 
morbum  secundo,  tertio  aut  quarto  die  necare,  et 
ultra  octavum  rarius  induci.  Nonnunquam  vero 
in  exiguissimo  tempore  vitam  extinguit.  “ Cru- 
dele malum,”  dicit  Bontius  f,  cum  summo  cru- 
ciatu miseros  mortales  intra  brevissimum  spatium 
temporis  e vivis  ad  mortem  rapit.”  Contra  vero 
Tetanus  Chronicus  fere  semper  longius  durat. 
Nonnunquam  haud  exiguum  tempus  permanet, 
interdum  hebdomadas.  De  multis  hujusmodi 
exemplis  quae  in  diversis  libris  narrantur,  dubium 
jure  est,  annon  veram  induxerint  morbi  speciem ; 
aut  tantum  quaedam  signa  essent,  in  modum  mu- 
tata hysteriae,  quae  singularis  et  omnium  morbo- 
rum maxime  mutabilis  est,  Proteo  fugacior. 
Haud  autem  negandum  est,  multa  Tetani  ex- 
empla pro  haud  brevi  tempore  perstare  : et  quae- 
dam narrat  Hippocrates  quadraginta  dies  du- 
rantia ; et  Forestus  et  Aret^eus  aliorum 
mentionem  fecerunt,  et  illis  creditum  est,  per  vi- 
tam persistentium. 


* Med.  Chir.  Trans,  vol.  vi.  p.  453,  & vii.  p.  450. 
t Bontius,  De  Med.  Ind.  ut  supra. 

PROGNOSIS. 

Quocunque  in  modo  adoritur,  sub  quali  forma 
se  patefacit,  valde  lethalem  esse  Tetanum,  omni- 
bus convenit.  Annales  etiam  Exercitus  nostri 
memorias  prodiderunt,  tristissimum  et  fere  sem- 
per  esse  ejus  eventum;  cujus  ratio  haud  facile 
reddi  potest.  Haud  pendere  videtur  ex  injuriae 
vi ; lene  enim  vulnus  tam  violentum  et  rapidum 
morbum  inducet,  quam  magna  injuria,  ubi  extre- 
mitatum una  laceratur  ac  amovetur,  tormento  ex- 
ploso : neque  attribuendum  est  minori  attentioni, 
aut  militibus  haud  bene  accommodatis : quippe 
quia  infelix  est  eventus  pariter  in  optime  institutis 
nosocomiis,  ac  belli  campo ; et  in  bello  recentiori 
ex  numeris  et  literis  medicinam  facientium  apud 
exercitum,  aegrotantes  tam  bene  curati  sunt,  quam 
quisque  privatus.  In  medicinam  faciendo  priva- 
tim  tamen,  morbi  exitus  haud  prorsus  funesti 
sunt : quod  mitiori  formae,  quam  morbus  induit, 
et  numerosis  casibus  idiopathici  Tetani,  magna 
saltem  in  parte,  attribuendum  est.  Multum  quo- 
que periculi  ac  mortes  subitae  e coeli  calore  pen- 

det,  et  quo  propius  polis,  sive  septentrionali,  sive 
australi,  eo  tardior  morbus,  et  eo  minus  periculi. 
Morbus  quodammodo,  ut  videtur,  ex  sexu,  aetate, 
atque  constitutione,  pendet.  Aret^eus  * et 
Doctor  Anderson  f pariter  affirmant,  mitiorem 
esse  prima  quam  media  aetate,  in  foeminis  quam 
maribus,  in  debilibus  quam  robustis.  Doctor 
Parry  supponit  regulam  dare  pulsum,  qua  ju- 
dicare possumus,  et  ita  dicit : “ That  if  the  pulse 
by  the  fourth  or  fifth  day  does  not  reach  100  or 
perhaps  110  beats  in  a minute,  the  patient  almost 
always  recovers  ; if,  on  the  other  band,  the  pulse 
on  the  first  day  is  120,  few  instances  will,  I appre- 
hend,  be  found  in  wliicli  the  patient  will  not  die  ;f.” 
Concludere  igitur  licet,  ubicunque  subito  non  su- 
perveniunt signa,  et  morbus  minori  vi  et  rapiditate 
progreditur,  et  medicamenta  bonum  videntur  in- 
ducere effectum,  curationem  sperandi  esse  locum. 
Contra  vero  si  pariter  inefficacia  viderentur  reme- 
dia omnia,  et  nulla  nobis  esset  morbum  mitigandi 
facultas  (quod  nimis  frequenter  accidit),  majori 
vi  omnia  gradatim  ingravescunt,  aeger  perpetuo 


* Lib.  i.  cap.  3.  t Med.  Chir.  Trans,  Ed.  vol.  i.  p.  185. 
f On  Tetanus  and  Rabies  contagiosa,  p.  18. 

tenetur  cruciatu,  per  exiguum  tempus  vix  sus- 
penduntur spasmi,  qui,  quoque  paroxysmo,  magis 
magisque  augescunt.  Magis  generales  evadunt 
musculorum  contractiones,  et  magna  violentia  di- 
verso in  modo  projicitur  corpus,  et  agger,  ne  plus 
injuriae  capiat,  adstantium  cura  solum  conserva- 
tur. Collapsus  tunc  fit  vultus,  44  quinetiam  cutis 
tota  squalens  asperaque  corpori  obtenta  est*.” 
Copiose  erumpunt  44  sudores  forte  et  fere  conti- 
nui f et  haud  distincta  est  loquela.  44  Denti- 
bus strident,  ac  murmur  inconditum  vice  vocis 
humanae  edunt,  tanquam  ii,  qui  e cella  subterra- 
nea loquuntur  j:.”  Excitantur  palpitationes  vio- 
lentae ; oculi  suffui  et  languidi,  et  44  nil  medico 
promittentes.”  Arctissime  clauduntur  maxillae, 
adeo  ut  intrent  neque  medicamenta  neque  cibus. 

Vigiliae  ad  opiata  passim  rebelles,  et  si  dormi- 
tur, somni  sunt  pauci,  breves  terrifici,  cum  rigi- 
darum tendinum  subsultu  ||.”  44  Si  morbus  ali- 

quid organon  vitale  adoriatur,  (misero  felix),  facile 
migrat  e vita.”  Si  non  vitalem  partem  afficiat, 
adveniunt  delirium  et  mentis  anxietas,  et  tristis- 


* Aeetaeus,  ut  supra. 
% Bontius,  ut  supra. 


t De  Haen,  ut  supra. 
||  De  Haen. 

simum  est  spectaculum,  quod  quisquam  aspicere 
potest, 

“ Quis  tam  ferreus  teneat  se  * ?” 

In  verbis  eximii  Aret^ei,  “ inhumana  calamitas, 
injucundus  aspectus,  triste  intuenti  spectaculum 
et  malum  insanabile : votum  quoque  illis,  qui  ad- 
sunt, prius  impium  nunc  honestum^  efficitur,  ae- 
grum vita  defungi,  quo  una  cum  vita  doloribus 
acerbis  liberetur.  Praeterea  hic  medico  sensus 
ingratus  est,  ut  sua  ars  nil  levaminis  afferat. 
Sed  paulo  ante  mortem  aegro  mens  sana  est,  et 
laxati  evadunt  | musculi ; nihilominus  tamen  con- 
tinuo et  gravi  spasmorum  impetu,  sive  generali 
convulsione,  e vita  rapitur. 

DIAGNOSIS. 

Quamvis  hic  morbus  admodum  insignis  est, 
tamen,  ut  jam  dictum  est,  quaedam  sunt  affectio- 
nes, quibuscum  Tetanus  confundi  potest,  praeser- 
tim cum  omnium  maxime  mutabili,  Hysteria, 

“ Cui  jus  est  transire  figuras.  ” 

Sexus  igitur,  aetas,  constitutio/  et  causae,  quibus 


* JUVENAL, 

Tetanus  inducitur,  nobis  viam  patefaciunt  in  dia- 
gnosi facienda.  Imprimis  aegrotantium  historia 
praevia,  necnon  eorum  vitae  habitus,  tam  maxime 
juvabunt,  quam  temporis  duratio,  ad  quam  mor- 
bus producitur.  Quinetiam  cum  ille  pro  aliquo 
tempore  substitisset,  interdum  sunt  ejus  exempla, 
in  quibus  dubium  est,  ad  qualem  speciem  referan- 
tur: et  hujusmodi  casum  Doctor  Home  inter 
praelegendum  protulit,  qui  uxori  occurebat  juve- 
nis, qui  in  medicinam  hic  incumbebat,  quam  et 
Doctor  Gregor y et  ipse  curavit. 

Nonnunquam  vero  Tetanus,  ut  jam  dictum 
est,  unum  ex  signis  simulat,  ejus  admodum  hor- 
rendi morbi  Rabiei  Caninae ; sed  de  hoc  parum 
dubii  diu  perstare  potest,  si  causam,  modumque 
accessus  rite  perpendimus.  Namque  in  Hydro- 
phobia, adest  aquae  fastidium  et  horror,  veluti 
ejus  signum  primarium : dum  in  Tetano  haud 
accedit,  nisi  pro  aliquo  tempore  morbus  substitis- 
set, et  tunc  solum  excitatur  ejus  timore,  utpote 
generales  convulsiones  dolentes  cientis,  quas  ni- 
sus devorandi  infert : 44  In  hydrophobia,”  etiam 
inquit  Doctor  Parry,  44  it  is  the  upper  part  of 
the  trachea  which  is  affected  first.  The  local 
convulsions,  too,  are  not  brought  on  by  swallow- 

in g,  but  by  a very  quick  impulse  of  air,  such  as 
is  actually  known  to  put  out  of  breath  young  per- 
sons,  whose  respiratory  organs  may  readily  be  sup- 
posed  to  be  in  an  irritable  state  * ” 


SECTIO  CADAVERUM. 

Patefacto  cadavere,  morbidae  mutationes  quas 
subiit  corpus,  diversis  auctoribus  admodum  diver- 
sim  descriptae  sunt : adeo  ut  paucissimae  quarum 
in  aliqua  variatione  a sano  statu  conveniant.  Hoc 
Valerius  Maximus  pulcherrime  depinxit  f ; 
his  verbis : “ Finis  namque  vitae  nostrae  variis  et 
occultis  causis  expositis,  interdum  immerentia  su- 
premi fati  titulum  occupare,  cum  magis  in  tempus 
mortis  incidant,  quam  ipsam  mortem  aecersant.” 
Nonnunquam  invenitur  lenis  effusio  in  capite. 
In  altero  exemplo,  Morgagni  X nihil  nisi  pau- 
lulum aquae  in  sinistro  ventriculo  : in  altero  ||, 


* Dr  Parry  ut  supra,  p.  74. 
t Fact.  et  Dict.  Memorab.  lib.  ix.  cap.  12. 
X Morgagni,  Ep.  10.  Obs.  2.  p.  70. 

||  Morgagni,  Epist.  54.  Obs.  49.  p.  332. 

haud  parvam  aquae  copiam  sub  pia  matre  et  ven- 
triculis, observavit.  In  uno  cadavere,  Doctor 
Parry  * * * § **,  plus  sanguinis  invenit,  quam  in  cere- 
bri substantia  solet,  et  in  altero  f , vasa  sanguinea 
piae  matris  praeter  solitum  sanguine  distensa. 
Plerumque  oesophago  inest  inflammatio  aliqua,  et 
villosae  tunicae  ventriculi  circa  praecordia.  Lar- 
rey  l et  laryngem  et  oesophagum  reperit  multum 
contractos,  et  viscido  muco  subflavo  obductos. 
Vermes  quoque  in  intestinis  aegrorum  multorum 
invenit,  quod  etiam  notarunt  Schenkius  ||j 
Heister,  Riyerius,  Morgagni,  De  Haen, 
et  Doctor  0’Beirne  §.  Quidam  eos  semper  ad- 
esse sine  dubio  affirmant.  Vitia  quoque  canalis 
intestinalis  Abernethy  et  Hearteloup 
viderunt.  A Doctore  Stoll  describitur  je- 
junum lividi  rubri  coloris,  et  colon,  statim  ante- 
quam in  rectum  desinit,  praeter  solitum  vasis  san- 


* Parry’ s Cases,  &c.  p.  11.  t Id.  p.  2. 

$ Mem.  de  Chirurg.  Milit.  tom.  iii.  p.  28?. 

||  De  Haen,  Rat.  Med.  tom.  iii. 

§ Dublin  Hospital  Reports,  vol.  iii. 

IT  Coofer’s  Surgical  Dictionary,  art.  Tetanus. 

**  Edin.  Med.  & Surg.  Journal,  vol.  . p.  174. 

guineis  majoribus  et  magis  numerosis  obductum, 
in  una  parte,  ruberrimi  coloris,  in  alia,  lividi. 
Ejusdem  coloris  erat  mesenteria  contigua.  Haud 
multo  diversa  Doctor  Mac authur  edidit  * Hi 
vero  duo  auctores,  jam  dicti,  aliquid  dubii  ha- 
bent, num  haec  patefacta,  congestione  aut  inflam- 
matione sunt  inducta,  ob  comprimentes  abdomi- 
nis musculos.  Quamvis  enim  Doctor  Macar- 
thur  partes  quasi  inflammatas  describit,  tamen 
dicit,  “ That  they  differed  from  enteritis  in  there 
being  no  formation  of  pus,  no  coagulable  lymph 
thrown  out,  nor  any  adhesions  formed  of  the  con- 
volutions  of  the  intestines  together,  nor  to  the 
abdomen.”  Nuperius  quaedam  morbida  detecta 
sunt  in  spina,  cujus  disquisitio  haud  praetermissa 
est  ab  indefesso  Morgagni  f , quippe  qui  in  ca- 
su, in  quo  fuit  effusio  in  cerebri  ventriculum, 
haud  parvam  ex  canale  vertebrali  effundi  fluidi 
quantitatem,  dixerit.  Lumbos  sacrumque  levan- 
do, Doctor  Saunders  J semper  inflammationem, 
et  turgida  vasa  sanguinem  vehentia,  detexit,  et 


* Med.  Chir.  Trans,  vol.  vii.  p.  475. 
t Ep.  54.  p.  332.  obs.  59- 
i Edin.  Med.  & Surg.  Journal. 

circa  tuber  annulare,  medullam  oblongatam,  et 
spinalem.  In  Trismo  haec,  dicit,  in  multis  ex- 
emplis tuber  annulare  circumdidisse,  medulla  spi- 
nali sana.  Quam  observationem  Doctoris  Saun- 
deus  confirmare  videtur  casus,  qui  nuper  hic  in 
Nosocomio  occurrebat,  et  in  quo  inventa  est  pe- 
culiaris subflava  effusio,  inferiorem  partem  me- 
dullae spinalis  obducens,  cum  fortibus  vestigiis 
inflammationis. 

RATIO  SIGNORUM. 

Ex  omnibus  patefactis  in  eorum  cadaverum 
sectione,  quos  morte  subita  correpit  Tetanus,  pa- 
tebit, quam  minime  satisfaciunt,  et  quam  parum 
opis  afferunt,  ad  morbi  pathologiam  explicandam. 
Ad  hanc  rem  autem  varii  facti  sunt  conatus,  sed 
evanescunt  singuli,  ut  vestigium  undae  in  oceano, 
ante  eam  succedentem  evolat.  Hanc  partem  ope- 
ris reliquerunt  doctissimi  veluti  inexplicabilem ; 
sed  quia  mancum  esset  tentamen  hujusmodi  sine 
rationem  signorum  reddendo,  quae  quovis  in  morbo 
maximi  momenti ; hoc  absolvam  breviter,  unam 
alteramve  eorum  seligendo,  quae  hic  temporis 
maxime  valent.  Ex  felice  successu,  pro  rata 

parte,  in  purgantium  usu,  e constipato  statu  intesti- 
norum, notisque  inflammationis  et  irritationis  quae 
iisdem  insunt,  his  pro  sola  causa  attribuere  multi 
inducti  sunt,  hunc  morbum  cum  variis  ejus  signis. 
Desunt  multa,  quas  de  hac  re  alicui  ratiocinanti 
bene  satisfacient ; et  ex  argumentis  minime  satis- 
facientibus probari  videtur.  Sin  autem  haec  proxi- 
ma causa  morbi  est,  quare  injuriam  externae  parti 
illatam  sequitur  in  novem  ex  decem  exemplis  ? 

Alii  ad  consensum  inter  corporis  partes  phaeno- 
mena referunt,  sed  haec  opinio,  priusquam  confir- 
mari potest,  data  plurima  postulat,  quamvis  Doc- 
tor  Whytt  et  alii  de  hac  re  pulcherrime  scrip- 
serint, quam  adhuc  habemus.  Contra  vero,  si 
unquam  bene  stabiliri  queat,  tunc  praecipua  signa 
morbi,  utpote  spasmos,  hac  vi  peculiari,  propa- 
gari et  continuari,  valde  probabile  est : viresque 
acquirere  opinio  videtur,  ex  spinae  sectionibus  in 
morbo,  quae  Doctore  Saunders  et  aliis  patefiunt. 
Num  causae  sive  effectus  sunt,  ex  praesenti  statu 
scientiae  nostrae  dictu  perdifficile  est.  Plurima 
experimenta,  quae  Brodie,  Philip,  Bell,  &c. 
in  nostra  regione,  sed  praesertim  Le  Gallois, 
Parisiis,  instituerunt,  de  functionibus  cerebri  et 
medullae  spinalis,  aliquo  futuro  tempore  promit- 

lunt  lucem  ferre.  Probabile  etiam  videtur,  fon- 
tem morbi  esse  spinam*  cum  videmus,  quam  mi- 
nime affectae  sunt  sensorii  functiones,  dum  maxi- 
me convelluntur  musculi  motus  voluntarii,  et 
porro  ubi  nobiscum  reputamus  de  dolore,  qui  ab 
initio  spinam  versus,  saepius  gravius,  sentitur,  et 
identidem  remediis  applicatis  haud  parum  leva- 
minis accipere. 


MODUS  TRACTANDI. 

Contra  vim  morbi  contendere  tentati  sunt  diversi 
modi,  diversis  temporibus : sed  ex  fere  simili  in- 
felicitate, quae  omnium  perpetua  comes  est,  tenues 
supersunt  spes  curandi,  sub  ulla  conditione.  Hoc 
praesertim  verum  est  de  forma  morbi,  cui  nomen 
imponitur  Tetanus  Acutus,  qui  peritiam  sagacis- 
simorum fere  semper  decepit.  Idem  praecipue 
inventum  est  in  Exercitu,  cujus  medici  uno  ore 
veritatem  testantur  hujus  observationis.  In  con- 
spectum faciendo  diversorum  remediorum,  quae 
sive  diversa  signa  levare,  sive  morbum  curare  vi- 
deantur, cum  venaesectione  incipiam. 

Vencesectio. — Diversis  temporibus  adhibita  est 
sanguinis  missio,  quae  aliis  magnopere  laudata  est, 
dum  aliis  contra  pariter  minimi  aestimata.  Ex- 
perientia demum  litem  pene  diremit,  usum  ne- 
gando, quamvis  multis  peritissimis  artis  salutaris 
ad  copiosam  illius  laticis  detractionem  decursum 
est.  Nec  mirandum  est,  ubicunque  laxantem 
perpendimus  effectum,  qui  larga  sanguinis  de- 
tractione inducitur,  in  corporis  vires,  et  musculo- 
sas et  nervosas : et  quamvis  hujus  remedii  usus 
generaliter  nunc  omittitur,  tamen  jure  quaeratur, 
num  sub  quibusdam  saltem  rebus,  non  rite  adhi- 
beatur, veluti  sub  robusto  corporis  liabitu,  cum 
spinae  abdominisque  regiones  maxime  dolent:  nec- 
non  in  Tetano  Traumatico,  quando  signa  ex  ad- 
modum inflammato  vulneris  statu  oriuntur.  Hoc 
magis  in  aprico  erit  cum  sanguis,  ut  in  quibus- 
dam casibus  *,  jam  missus,  coriaceam  tunicam  in- 
duit. Docet  Celsus  f , venaesectionem  in  omni- 
bus adhibere  solitum  esse  Asclepiadem,  et 
quamvis  indefinitum  ejus  usum  non  probat  sine 
limitibus,  tamen  sub  aliquibus  exemplis,  rite  fac- 


* Vide  a Case  in  Med.  Chir.  Trans,  by  Mr  Earle. 


t Lib.  iv.  cap.  3. 

tam  esse  credit.  Porro  Aret^eus  * et  Boer- 
haayius  f soliti  sunt  copiosam  missionem  san- 
guinis praescribere,  et  hic  praecipue,  simul  cum 
“ diaeta  emollientissima.”  Qui,  morbum  de  quo 
agitur,  solvere  conati  sunt,  maximus  est  auctorum 
numerus,  et  multum  augetur,  et  omnem  includere 
medicum  celeb.  potest  ab  Hippocratis  tempore 
fere  ad  nostram  aetatem  usque.  In  casu  jam 
dicto,  quem  Dominus  Earle  retulit,  signa  vide- 
batur mitigare.  Maxime  quoque  laudant,  qui 
simul  cum  Equit.  Jacob.  McGrigor  in  Hispa- 
niae bello  medicinam  faciebant : et  Doctor  Mac- 
arthur  hoc  remedio  cum  commodo  usus  est. 
Dominus  Hardy,  navis  Jason  dictae  chirurgus 
dum  in  India  Occidentali  fuit,  sanguinis  detrac- 
tionem in  casibus  Tetanum  minitantibus,  simul 
cum  opio  et  purgantibus,  adhibere  solitus  est ; et 
quamvis  plurima  acciderunt  vulnera,  tamen  nun- 
quam morbi  exemplum  vidisse,  dicit.  Dom.  Bur- 
mester  || , quoque  casum  retulit,  in  quo  sanguinis 
detractio,  simul  cum  balneo  calido  et  hydrargyro. 


* De  Cur.  Morb,  Acut.  lib.  i.  p.  85. 
t Praelectiones,  cura  Van  Elms,  tom.  i.  p.  71. 
t Med.  Chir.  Trans,  vol.  vii.  ||  Id.  vol.  xi.  p.  884, 

maximum  levaminis  videtur  attulisse.  Sed  iu 
hoc  casu  ac  in  omnibus  morbi  aliis,  cujus  patho- 
logia  tam  parum  intelligitur,  ubi  sub  eodem  tem- 
pore plura  uno  administrantur  remedia,  dictu 
perdifficile  est,  quibuscunque  eorum,  quae  in  usum 
veniunt,  levatio  attribuenda  est.  Hic  vir  jam 
dictus,  sanguinis  missione  uti  videtur  inductus, 
pulsu  pleno  et  frequente,  quo  pacato  prorsus  con- 
fisus est  diaphoreticis,  cum  aperientibus  ut  res  pos- 
tulent. 

Emetica . — Haec  interdum  commendata,  pau- 
cisque  administrata,  sunt.  Sin  autem  suspicari 
liceat,  onere  cibi  haud  bene  concocti  aut  assimu- 
lati infarctum  ventriculum,  nullum  est  dubium, 
quin  adhiberi  debeant.  Ad  hanc  rem  promoven- 
dam, dosis  fortissima  valet,  et  quae  ventriculum 
instanter  ciebit,  veluti  solutio  Sulphatis  Zinci, 
aut  Cupri,  quae  admodum  apta  est.  Quanquam 
parum  aut  nil  expectandum  est,  ex  emeticis  ad 
vomitum  adhibitis,  nihilominus  cum  administran- 
tur, ad  cutis  vasa  excitanda  sanguinem  vehentia, 
maximi  momenti  sunt.  Sed  de  hoc  fusius  lo- 
quendi locus  erit. 

Purgantia. — Haec  ob  utilitatem,  quam  infe- 
runt, nuperrime  maximam  sibi  attentionem  vindi- 
carunt : quorum  usum  diversi  scriptores,  et  nullus, 
quam  Doctor  Hamilton  hujus  urbis,  commen- 
dare gnaviter  se  accinxerunt.  Haud  patet  tamen, 
hanc  classem  remediorum  neglexisse  antiquos,  qui 
contra,  eadem  administrasse  videntur,  praesertim 
sub  forma  enematum.  Hippocrates  Heleborum 
solebat  adhiberi  * ; et  Aret^eus  signa  morbi,  dis- 
tincte dicit,  mitigari  alvum  solvendo.  Secundum 
Caelium  Aurelianum  f , eorum  usu  Diocles 
haud  parum  nitebatur,  et  Praxagoras,  Hera- 
clides Tarentinus,  et  Asclepiades,  ad  effec- 
tum magnopere  spectant  clysteribus  inductum, 
quos  hic  maxime  exhibuit,  “ acerrimos  etvehemen- 
ter  operantes.”  Apud  tempus,  quo  Dr  Cullen 
Primas  Lineas  scripsit,  lis  sub  judice  fuit,  annon 
intestinorum  status  astrictus,  sit  curationis  modi 
effectus  aut  morbi  ipsius  ? Isthuc  temporis  in  opii 
fide  solum  videbantur  requiescere.  Sed  nunc  fac- 
tum est  certum  pertinaciter  constringi  alvum, 
quod  solum  satis  est  eorum  remediorum  indicare 


* Hippoc.  Lib.  de  Morbis,  3.  p.  221. 
t Celius  Aurelianus,  lib.  iii.  p.  191.  et  seq. 

usum : et  inter  omnes  medicos  convenit,  semel 
saltem  in  viginti  quatuor  horis  alvum  solvere. 
Ad  hoc  promovendum,  saepius,  ut  dentur  fortis- 
sima purgantia,  opus  est,  magnae  praesertim  doses 
Calomelanos ; et  saepe  alvum  evacuare  prorsus 
difficile  est : plerumque  tamen  facilius  solvetur 
alvus.  Calomelani  simul  cum  infuso  Sennae  et 
Sulphatis  Magnesiae,  praecipue  confisi  esse  viden- 
tur medici,  qui  in  Exercitu  artem  suam  colunt. 
Perutile  est  Oleum  ricini,  veluti  adjuvans,  et  illis, 
praescribitur  largissime,  salutarem  artem  privatim 
exercentibus. 

Ex  testimoniis,  quae  adhuc  illata  sunt,  ad  hunc 
modum  medendi,  haud  apparet,  ut  purgantibus 
solis  inter  adultos  niti  debeamus,  et  in  multis 
morbi  casibus  dubium  est,  annon  levamen  pur- 
gantibus, vel  salivae  secretioni  calomelane  induc- 
tae tribuendum  sit ; quia  saepe  observatum  est, 
haud  bene  evacuari  intestina,  donec  creatur  sa- 
liva. Quinetiam  observat  Eq.  J.  McGuigor, 
“ That  the  operation  of  calomel  on  the  bowels 
was  always  useful,  and  singularly  so  in  the  mild 
disease  distinguished  by  the  spasms  coming  on 
slowly,  and  continuing  of  the  same  degree  of  vio- 
lence,  instead  of  their  sudden  accession,  and  their 

eontinuing  with  increasing  violence  as  happens 
in  acute  Tetanus.  In  this  the  patient  was  car- 
ried  off  before  the  medicine  could  have  any  ef- 
ect*.”  Patet  igitur  hunc  virum  hujus  remedii 
operationi  aliquid  peculiare  attribuisse. 

In  Trismo  nascentium  qui  ex  retento  meconio 
adeo  frequenter  originem  trahit,  haud  ita  dubius 
est  purguantium  usus,  et  plerique  medici  consen- 
tiunt, his  eventus  felicissimos  esse  illatos.  Cum 
hoc  consilio  plerumque  in  talibus  dosibus  admi- 
nistratur Oleum  ricini,  ut  plures  evacuationes  in 
die  obtineantur.  Annon  utilis  sit  etiam  Calo- 
melas  ac  a Prof.  Hamilton  praescriptus  in  cu- 
randa cynanche  tracheali,  quae  haud  minimo  in 
gradu  particeps  videtur  spasmodicae  actionis  in  la- 
rynge et  trachea  ? 

Hydrargyi  usus. — Si  varii  medici  de  natura 
et  consilio  medendi  in  hoc  singulari  morbo  acri- 
ter contenderunt,  de  hoc  remedio  adhibito,  haud 
minus,  in  contrarias,  inierunt  sententias.  Hoc 
Doetor  X).  Monro  aliique  nostrates  magnopere 
laudarunt,  dum  alii  tam  multum  rej ecerunt.  Pa- 


Med.  Chirurg.  Trans,  vol.  xi.  p.  4 56. 

risiis  multo  plus  adhibitum  est,  quam  in  hac  re- 
gione, et  multo  meliore  succesu.  Ad  obtinendum 
ejus  effectum  plenum  Doctor  McGregor  id  in- 
fricari suasit,  et  per  totam  corporis  superficiem  *. 
Ad  hanc  sententiam  tuendam,  casus  duos  retulit, 
quorum  uno,  saliva  in  viginti  quatuor  horis  cie- 
batur, cum  signis  evidenter  mitigatis.  Hic  aeger 
in  duabus  hebdomadis  ad  officium  rediit.  In  al- 
tero iidem  effectus  medicamento  inducti  sunt : 
quamvis  signa  tardius  recedebant.  Hydrargyrus 
ad  acutam  speciem  morbi  haud  videtur  aptus,  et 
Dom.  S.  Cooper  dixit  f,  ut,  et  Larrey  in  M- 
gypto  et  nostri  medici  in  bello  Peninsulae,  limi- 
tibus indefinitis  remedium  adhibuissent,  et  sine 
ullo  commodo. 

Quomodo  hoc  medicamentum  agat,  dictu  diffi- 
cile est.  Doctor  Home  inter  praelegendum  ob- 
servat, ut  agat  vermes  necando,  aut  amovendo  ali- 
quam chronicam  inflammationem,  quae  morbum 
excitaverit,  aut  salivarias  glandulas  stimulando, 
ad  partem  primario  affectam  proximas. 


* On  Diseases  of  the  80th  Regiment  in  India;  Edin. 
Med.  & Surg.  Journal,  vol.  i. 
t Vide  Dictionary,  art  Tetanus. 

Tonica  et  Stimulantia . — Doctor  Rush  Phi- 
ladelphiae *,  post  infelicem  opii  usum  in  variis  ca- 
sibus morbi,  conatus  naturam  ejus  causae  proximae 
investigare,  demum  ascribere  inductus  est  relaxa- 
tioni  et  debilitati,  quae  valde  duro  labore,  caloris 
expositione  sub  longa  itinera  facta,  erant  illatae. 
Hinc  illi  persuasum  est,  magna  in  copia  et  cin- 
chonam  et  vinum  praescribere.  Ex  his  praescrip- 
tis, et  ille  quosdam  casus,  et  alii  postea  alios  pro- 
tulerint, felicissime  desinentes.  Dum  alii  mor- 
bum attribuerunt  exhaustis  sensorii  viribus  f,  et 
vinum  et  liquores  spirituosos  praescripserunt,  qui 
quamvis  maxima  in  copia  etiam  foeminis  delicatis 
sumpti,  haud  minimam  febrem  excitarunt,  sed 
evidenter  mitiora  signa  reddiderunt. 

Diaphoretica. — Ex  copiosis  sudoribus,  qui  mor- 
bo’tam  frequenter  accidunt,  conari  natura  videtur, 
his  viribus  laxantibus,  corpus  levare  : et  medici 
ejus  vestigia  prementes,  diaphoretica  saepius  ad- 
ministrarunt, quorum  utilissimum  est  balneum 


* Vide  Duncan’s  Med.  Comment.  vol.  xi.  p.  187« 
t Duncan’s  Med.  Annals,  vol.  iv.  p.  389« 

calidum,  cujus  temperies,  ^secundum  Doctorem 
Chalmers,  velocitate  pulsus,  tempestatis  calore, 
et  corporis  superficie,  temperanda  est.  Idem  me- 
dicus praemonuit,  sanguinis  detractionem,  adeo 
ut  aegrotans,  vasis  sanguineis  depletis,  balnei  ef- 
fectum melius  sustineat.  Haec  operatio  etiam  ad 
relaxationem  proclivitatem  auget,  et  ita  diaphore- 
ticorum effectum  promovet.  “ The  length  of 
time,”  inquit  Hoctor  C. <£  a patient  should  remain 
in  the  bath,  will  be  indicated  by  the  pulse  be- 
coming  soft  and  full et  superaddit,  <e  when  the 
patient  is  taken  up,  he  is  not  to  be  wiped  dry, 
but  must  be  wrapped  in  a dry  blanket,  and  put 
put  to  bed,  in  which  he  usually  sweats  freely  * ” 
Sudatio  promoveri  potest,  opium  cum  ipecacuanha 
dando,  forma  Pulveris  Doveri  ; opio  postea  in 
magnis  dosibus,  vel  in  substantia,  vel  in  forma 
tincturae,  frequenter  repetito.  Si  morbi  levamen 
obtinetur,  frequenter  repetendum  est  balneum, 
cujus  vires  semper  calido  lecto  promoventur. 
Doctor  Morrison  f praecipue  indicari  balneum 
monuit,  cum  saepius  occurrunt  spasmodicae  con- 


* Med.  Obs.  and  Inquiries,  vol.  i.  ut  supra. 
+ Morrison  on  Tetanus,  p.  59- 

tractiones,  in  quibus,  inquit,  illatum  esse  multum 
levaminis. 

■ .:rse  <;•>  . vujitisqna  ghoqmp-is 

Affusio  Aquce  frigidos. — Proximum  iis  re- 
mediis, quae  in  hoc  morbo  adhibentur,  locum  te- 
net affusio  frigida,  cujus  effectus  laudibus  maxi- 
mis elati  sunt.  Incertum  tamen  est,  quomodo 
applicetur  hoc  remedium,  adeo  ut  aegro  effectum 
felicissimum  inducat.  Ex  hujus  morbi  brevi  noti- 
tia, quam  Hippocrates  facit  *9  patet,  ut  sudori- 
ficum  ejus  effectum  vellet  obtinere,  quippe  qui 
moneat  aliquid  cardiacum  calidum  sumere,  et  ae- 
grum statim  in  calidis  stragulis  involvere.  Prae- 
terea patet,  ut  diaphoresin  inferre  vellet  Aphoris- 
mo  21mo  lib.  5t0,  in  quo  etiam  dixit,  maxima  cir- 
cumspectione adhibendum  esse  remedium.  In 
hac  re  omnes  fere  medici  vestigia  ejus  premere 
videntur,  quos  inter  Doctor  Cullenus  idem  fa- 
cere monet.  Edita  sunt  multa  exempla  de  ejus 
utilitate,  sic  ubi  infertur  diaphoresis,  et  solum- 
modo ad  hunc  finem  in  ejus  usu  antiqui  spectasse 
videntur.  Morgagni,  Schenkio  teste,  narrat, 
Avicennam  hoc  remedio  usum  esse,  etiam  ca- 


3U3flol< 


* De  Morbis,  lib.  iit  p.  224>. 

sum  a Valesco  de  Tarento  eodem  modo  curatum. 
Effectus  hujus  remedii  est  haud  parva  totius  cor- 
poris concussio,  adeo  ut  inducantur  perspiratio, 
relaxatio  maxillae  omniumque  musculorum,  qui 
rigiditate  praecipue  afficiuntur.  Hic  tamen  non 
solus  finis  est,  quo  hoc  remedium  praescriptum 
est : quibudam  concussio,  quam  nervoso  generi 
dat,  tantum  quaesita  est.  Ad  hunc  effectum  ta- 
lis copia  aquae  magna  interdum  adhibita  est,  qua- 
lis deliquium  animi  inducerit.  Dom.  Arnaldi 
casum  morbi  memorat  *,  in  quo  in  aegrum  effun- 
debantur vicissim  viginti  sex  situlae  aqua  plenae, 
sed  tales  erant  effectus  ut  magnum  vitae  discri- 
men aegro  esset  ex  viribus  prostratis.  Sed  post- 
quam haec  signa  abierant,  mitigari  inventus  est 
Tetanus,  et  ex  ejus  usu  pro  duobus  aut  tribus 
diebus,  adeo  mitescit  Tetanus,  ut  aeger  convales- 
ceret. Quando  affusio  frigida  hoc  in  modo  prae- 
scribitur, maxima  cura  opus  est ; et  Doctor  Mor- 
rison  exemplum  profert  f , in  quo  aeger  vitam  ef- 
flat paucis  minutis  temporis  post  secundam  vi- 
cem. Ab  ejus  usu  desistere  igitur  necesse  est, 


* Edin.  Med.  & Surg.  Journal,  vol.  iv.  p.  45. 
+ On  Tetanus,  illustrated  by  cases,  p.  45. 

cum  multum  molestiae  inferat,  et  signa  haud  mi- 
tescant  post  primam  aut  secundam  vicem, 

Antispasmodica ,■ — Quanquam  haec  remedia  in 

curando  Tetano  olim  maximam  attentionem  oe- 

: ' - 

cuparunt,  nunc  prorsus  negliguntur,  et  maximam 
existimationis  partem,  quae  quondam  gaudebant, 
pendere  probabile  est,  ex  eorum  conjunctione  cum 
opio.  Praeterea,  probabile  est,  morbum  in  quo 
administrabantur,  verum  Tetanum  haud  fuisse, 
sed  subspeciem  Hysteriae.  Camphora  interdum 
cum  opio  conjuncta  adhuc  praescribitur,  et  ex  op* 
timo  testimonio  haud  parva  vi  pollet. 

;4ao <r  fesB  '•  • •'<*  yz?m  orgs  irom 

Narcotica. — Hujusmodi  remedia  pro  multis 
annis  largissime  adhibita  sunt  in  Tetano  curan- 
do; et  hisce  curationis  spes  nituntur,  praesertim 
opio,  quod  aliis  multo  praestat  et  est  magis  sub 
jiostra  potestate.  In  tempore  etiam  BoNTir, 
opium  administrari  videtur,  magnis  in  dosibus, 
cujus  in  ope,  magna  fides  datur:  enim  inquit, 
#<  sine  hoc  (opio),  certisimum  est,  evadere  non  po- 
test aeger.”  Post  ejus  tempus,  opium  maximo  in 
usu  fuit,  et  experientia  probavit,  huic  quam  aliis 
magis  confidamus.  Modus  operandi  esse  videtur ; 

cum  adhibetur  satis  magnis  in  dosibus,  utpote 
generis  nervosi  irritationem  sedare,  et  paroxysmi 
remissionem  promovere.  Ad  hoc  propositum  pur- 
gare alvum  oportet,  calomelane  cum  infuso  sennae 
et  sulphate  magnesiae,  aut  aliis  purgantibus  satis 
pollentibus;  deinde  magnis  dosibus  opii  incipere. 
Quatenus  adhiberi  potest,  dictu  difficile  est;  et 
quantitas  adhibita,  ex  multis  casibus  editis,  ab- 
normis quidem  'et  incredibilis  est.  Omnium  in- 
signissimus est  casus,  quantum  scio,  quem  Doc- 
tor  Christie  retulit  *,  in  quo,  spatio  quadra- 
ginta dierum,  aeger  sumere  dicitur  libras  tres  et 
uncias  duas  tincturae : cum  duabus  drachmis  et  se- 
misse  incepit,  quam  dosin  gradatim  increvit  ad 
tres  drachmas,  quaque  secunda  hora.  Hae  doses 
magnae  pro  aliquibus  diebus  administrabantur. 
Morrison  mentionem  facit  medici,  qui  pro  prima 
dosi  unciae  dimidium  dedit.  Ubicunque  vero  ob- 
tinetur signorum  remissio,  effectum  hujus  reme- 
dii intentius  observare  oportet ; casus  enim  Doc- 
tore  Home  inter  praelegendum  narratur,  ex  tes- 
timonio Doctoris  Percival,  in  quo,  in  iisdem 
dosibus  magnis  adhibito  remedio,  aeger  in  lecto 


* Edin.  Med.  & Surg.  Journal,  vol.  vxii. 

mane  repertus  est  mortuus,  ut  putatum  est,  ex 
venenosis  opii  viribus. 

Non  modo  interne  adhibetur  opium,  sed  quo- 
que externe  commendatur,  utpote  circa  maxillam 
inferiorem,  musculosque  colli.  Effectus  tamen 
ejus,  medicis  haud  suadent,  in  ejus  usu  persistere. 
Doctor  Lind  # autem  casum  singularem  memo- 
ravit, in  quo  spasmi  instanter  mitigati  sunt,  opi- 
um applicando  spinam  versus,  sed  applicatione 
amota,  eadem  vi  redierunt,  idque  ssepe.  Eq. 
Gilb.  Blane  casum  etiam  narravit,  in  quo  ap- 
plicatae sunt  duodecim  unciae,  idque  cum  leva- 
mine. Contra  vero,  Doctor  Moseley  f sua  ex- 
perientia dicit,  opiata  externe  applicata  haud  mi- 
nimum utilitatis  attulisse. 

Singulare  et  mirum  apparet  cur  Tabacum  in 
usum  frequentius  et  latius  haud  venerit,  quod 
tales  insignes  dotes  exercet  in  animali  oeconomia : 
quippe  quod,  ejus  operatione,  insignia  morbi  in- 
dicia, utpote  spasmos  solvat,  statum  que  alvi 
maxime  afficiat.  Duo  medici  nuperrime  tamen 
attentionem  medicorum  revocarunt  ad  hanc  plan- 


• Vide  Med.  & Phys,  Journal,  vol.  vii.  p.  125. 
t On  Tropical  Disorders,  p.  494 


DE  TETANO. 


tam,  ejusque  vires  in  hoc  morbo : et  quamvis  eo- 
rum experientia  parca  est,  dum  alter  duos  casus, 
alter  unum  tantum  vidit,  in  quibus  tabacum  pro 
remedio  adhibitum  est,  tamen  ex  insignibus  ef- 
fectibus in  casu  Doctore  OBeirne  narrato  *, 
ulteriore  investigatione  dignissimum  est.  Hic 
medicus  hanc  plantam  includere  in  materiam 
Medicam  collocavit  operam,  et  sub  investigationi- 
bus, prope  ad  decimum  septimum  seculum,  inve- 
nit, pro  remedio  adhibitum  esse  contra  intestino- 
rum spasmos.  Nihilominus  tamen  medici  hujus 
remedii  fortasse  usum  abhorrebant,  etiam  in  hoc 
intractabili  morbo,  ex  periculis,  quae  interdum  se- 
cuta sunt  ejus  usum ; quamvis  scriptores  de  ma- 
teria medica  omnes  consentiunt  in  ejus  dotes  ce- 
lebrando generaliter  in  genus  nervosum,  sed  prae- 
cipue in  alvi  statum.  In  casu  Doctore  0’Beirne 
narrato,  opiata,  purgantia,  olei  terebinthinae  in- 
jectiones, pro  quibusdam  diebus  sine  levamine  ad- 
ministrantur, et  alvus  manebat  pertinaciter  as- 
tricta, necnon  spasmi  ingravescebant,  et  in  fre- 
quentia et  vi,  donec  tabaci  injectionem  tentare 
inductus  est ; cujus  ex  secunda  vice,  alvus  solvitur, 


* Dublin  Hospital  Reports,  vol.  iii. 


DE  TETANO. 


43 


et  brevi  omnia  in  melius  vertuntur.  Quamvis 
auctoris  * alterius  casus  neque  ita  notabilia  ha- 
bent signa,  neque  fusius  narrantur,  ut  satis  per- 
spicui redduntur  rationis  tractandi  effectus,  ta- 

_ ...  _ ...  * 

men  hortantur  ulterius  periculum  hujus  remedii 
facere. — Sed  ut  hoc  tentamen  jam  ultra  solitos  li- 
mites increvit,  ita  ei  finem  libenter  imponam. 

f j x mmmo  ibRooIfo»  msoiboM 


• Vide  a paper  in  Edin.  Med.  Chir.  Trans,  by  Dr  Gar- 
diner. 

